הקוראן המבורך סורה 68 (תרגום דאר אלסלאם)


סורה  68: אל-קלם (העט)

בשם אללה הרחמן הרחום

1 נון, (שבועה) בעט ובכל אשר רושמים,

2 ואין אתה, בחסד ריבונך, משוגע.

3 ואכן אתה ראוי לגמול אינסופי.

4 ואכן, אתה בעל מוסר נשגב.

5 עוד תראה, וגם (הם) עוד יראו,

6 מי מבינכם הוא המשוגע.

7 אכן, ריבונך יודע מי סטה מהדרך, ויודע היטב גם מי מודרך.

8 לכן, אל תקשיב למשקרים.

9 הם רוצים שתיסוג, כדי שייסוגו.

10 ואל תקשיב לשקרן אשר נשבע לחינם,

11 ואל תקשיב לרכלן אשר מוציא דיבה,

12 אשר מונע את הטוב, ואשר מעודד חטאים ופשעים.

13 שבנוסף לכל, הוא אכזרי ועקשן בכפירתו.

14 רק מפני שהוא בעל הון והרבה ילדים,

15 כאשר מוקרא לו אות (משפט מהקוראן), הוא אומר: “אלה בסך הכול מיתוסים של הדורות הקדומים”

16 אך אנחנו נסמן את אפו בבושה!

17 ניסינו אותם כפי שניסינו את בעלי הגן, שזממו לאסוף את פירותיו לפנות בוקר.

18 ולא ישאירו דבר לעניים.

19 ואולם בלילה, בהיותם ישנים פגעה בגנם אש אשר ירדה מאללה,

20 והפכה אותו לשממה.

21 והם קראו זה אל זה בבוקר:

22 “השכימו אל הגן אם ברצונכם לקטוף”.

23 ויצאו לדרכם מתלחשים ביניהם:

24 ”היום, ודאי לא יבוא לפניכם עני לתוכו(לגן)”,

25 והם יצאו מוקדם בבוקר כדי שמזימתם תצליח.

26 אבל, כאשר הם ראו את הגן, הם זעקו “אבדנו!

27 ונותרנו חסרי כל!”

28 החכם שביניהם אמר: “הלא שאלתי אתכם למה לא תשבחו את אללה?”

29 והם אמרו: “השבח לאללה, אכן היינו מקפחים”.

30 לאחר מכן, הם הסיחו האשמות זה בזה,

31 ואמרו: ״ אוי ואבוי לנו, כי סטינו מהדרך,

32 אולי ריבוננו ייתן לנו טוב  יותר מזה. אכן, בריבוננו אנו חפצים”.

33 כזה הוא העונש בעולם הזה, אך העונש בעולם הבא גדול יותר, אילו היו יודעים.

34 אכן, לצדיקים אשר עם אללה מחכים גני העדן.

35 האם נתייחס למוסלמים ככופרים מכחישים?!

36 מה לכם? כיצד אתם שופטים ?

37 או שיש לכם ספר שממנו אתם לומדים?

38 שבשבילכם יש בו כל מה שתבחרו?

39 או שיש לכם אצלנו שבועה מובטחת עד ליום תחיית המתים, שעל פיה אנו נקבל עלינו את כל מה שאתם דורשים על פי שפוטכם?

40 שאל אותם, מי מהם ערב לזאת?

41 או שיש להם שותפים? יביאו נא את שותפיהם אם הם צודקים!

42 ביום אשר תיחשף צדק, ויוזמנו להשתחוות אך לא יוכלו.

43 עיניהם יועלבו ויבוזו, בושה תמלא אותם, שהרי הם הוזמנו להשתחוות (לאללה) כאשר הם היו בריאים ושלמים(בעולם הזה).

44 ובכן, הנח לי לספל במי שמתכחש לאזהרה הזאת. נפיל עליהם עונש מהמקום שממנו הם לא יצפו לו

45 ואתן להם זמן, כי התכנון שלי יציב וברור.

46 או שאתה דורש מהם גמול, והחובות מכבידים עליהם?

47 או שהם יודעים את הסודות הנסתרותם ואותם הם כותבים?

48 לכן, חכה בסבלנות לה הלסת ריבונך, ואל תהיה כמו זה (הנביא יונה) שהיה בתוך הלווייתן כאשר ריבונו קרא אליו בזמן שהוא היה כועס.

49 אם לא היו מגיעים אליו הרחמים של ריבונו, הוא היה מוטל אל היבשה החשופה בבושה,

50 אך ריבונו בחר בו, ועשה אותו לאחד מהצדיקים

51 הכופרים כמעט גרמו לך למעוד דרך מבטם, כאשר הם שמעו את הקוראן, ואמרו: “הוא אינו שפוי”.

52 אך, אין זו זולת אזהרה (נצחית) לכל העולמים!

הקוראן סורה 68
הקוראן המבורך (תרגום דאר אלסלאם)